O CPXG condena o secuestro xudicial de "El Jueves" por...\nO CPXG condena o secuestro xudicial de "El Jueves" por constituír un ataque inadmisible contra a liberdade de expresión, de creación e de ideoloxía\nvenres, 27 de xullo de 2007 Dossieres\nA orde do xuíz Juan del Olmo de retirar dos quioscos a revista satírica "El Jueves" e de prohibir a súa difusión supón un ataque frontal contra a liberdade de expresión, de creación e de ideoloxía dese medio de comunicación.\n"El Jueves" non é un medio de información que teña que aterse á realidade duns feitos; como toda publicación satírica o que fai é unha interpretació n propia, racional ou irracional, desa realidade. Os que traballan nela son humoristas, creadores ou artistas.\nO dereito á liberdade de expresión garantido pola Constitución Española concretase no caso dunha publicación humorística na liberdade de creación e de interpretación, e a interpretación que fai "El Jueves" da decisión do Goberno de dar unha paga de 2.500 euros por cada fillo nado a partir dunha data determinada forma parte da idiosincrasia tradicional dese medio que utilizou noutras ocasións a membros da Casa Real para expresa-la súa visión do transcurrir da vida social e política española. En España, a Monarquía, ademais dunha forma de Estado, foi e é unha opción ideolóxica, e a liberdade de ideoloxía está amparada tamén pola Constitución.\nO CPXG lamenta este tipo de resolucións xudiciais que nos retrotaen a tempos predemocráticos. A liberdade de expresión ten a misión histórica, como dicía Thomas Jefferson, de ser molesta para os gobernantes; pero, se non hai liberdade de expresión, por molesta que sexa, non hai democracia.\nSantiago de Compostela, 20 de xullo de 2007.\nXunta de Goberno do Colexio Profesional de Xornalistas de Galicia\nO secuestro da revista suscitou un gran debate sobre a liberdade de expresión en España\nA FeSP contra o secuestro de 'El jueves'\nO Col·legi de Periodistes condena o secuestro pero pide aos medios que actúen con respeto\nOs xornalistas galegos condenan o secuestro da revista 'El jueves'\nRSF:"Agardabamos unha actitude distinta dunha democracia como España"\nUGT di que o recurso ao secuestro dunha publicación só se xustifica ante situacións excepcionais\nDesconectan a web da revista 'El jueves' a instancias da Fiscalía\nDel Olmo ordea retirar 'El jueves' dos quioscos españois como medida cautelar por un posible delito de inxurias contra a Casa Real\n'El jueves' pecha a súa páxina tras recibir un aviso da policía\nPerplexidade en España por unha orde xudicial de secuestro do satírico 'El jueves'\nAcebes cualifica de 'erro' secuestrar 'El jueves'\nDe la Vega cuestiona a eficacia do secuestro da revista\nO Goberno "nin apoia nin desapoia" o secuestro de 'El jueves' pero cuestiona a súa eficacia\nRojo defende a retirada da revista porque sobrepasou un límite\nDe la Vega afirma que o secuestro de publicacións é unha medida "anclada" no pasado\nO exemplar secuestrado xa se paga a 2.500 euros\nO éxito atenuado das vendas pásase ás poxas pola caricatura do príncipe de España\nEspaña: Censurada unha viñeta de contido sexual da Casa Real\nComunicado de 'El jueves'\nZaplana: "Creo por enriba de todo na liberdade de prensa"\nDel Olmo cita como imputados aos debuxantes da revista\n'El jueves' caricaturizou aos príncipes por consideralos unha parella representativa\nRectifican! Amosan nova caricatura dos príncipes\nDel Olmo zanxa o caso 'El jueves' salvo que o fiscal o reactive\nO fiscal manten a acusación de inxurias á Coroa contra os autores da viñeta\nOs debuxantes de 'El jueves' non irán ao cárcere\n'El Jueves' saca un número especial sobre o secuestro xudicial\nDel Olmo mantén a acusación contra os autores da viñeta de 'El Jueves'


Os poemas viaxan dende a Carballeira ás casas do alumnado ~ A quenda do libro\nOs poemas viaxan dende a Carballeira ás casas do alumnado\n10:11 A quenda do libro Sin comentarios\nTemos unha fermosa Carballeira ( para nós nome propio) no patio do noso centro e non nos resistimos a utilizala como aula para o club de lectura no bo tempo. Así que o pasado martes tamén sacamos a poesía ao exterior e fixemos unha festa poética co alumnado de 3º A e B de ESO.\nChegaban e ían lendo os poemas que había no tendal.E falaban entre eles:«Mira este! Le! » dicíanse uns @s outr@s.\nE cando xa os tiñan lidos e feitos os comentarios, concluiron que eran poemas de amor (aínda que non tod@s estaban de acordo ao principio). E como o poemario de Raúl Vacas se titula Consumir preferentemente ,apostilaron : «claro, son de amor porque se o amor non se coida e non se alimenta, consúmese ».\nLogo escolleron cadanseu poema que leron publicamente dun xeito ordenado ( ao noso xeito) polas cores dos folios porque tiveramos a precaución de escribir cada poesía nunha cor diferente segundo o tema tratado fose a felicidade do enamoramento, o olvido, as promesas á persoa escollida para que volva contigo, a distracción para non pensar no rexeitamento da persoa amada, a desesperación por non atopar o amor correspondido ou a morte como pretexto.E é que o libro é unha alegoría dunha historia amorosa.\nRematamos a lectura ao tempo que o timbre nos mandaba volver ás clases coas materias reguladas, pero algunhas persoas demoraronse para rebuscar, e levarse os poemas que lles gustaron especialmente.\nHoxe a poesía foi dende a nosa Carballeira para as casas.Felices ían poemas e rapaces. Boa viaxe!!Boas lecturas!!


As Mareas de Residencias saen á rúa para esixir unha lexislación que garanta "uns coidados dignos" para os maiores | Noticias de Galicia | CRTVG\nFamilias de vítimas da covid-19, xunto a residentes, saíron á rúa de distintas cidades de España para protestar pola xestión nestes centros durante a pandemia. Falan de falta de medios e de persoal e piden un cambio no modelo para que a situación non volva repetirse. Aquí en Galicia, a concentración tivo lugar en Vigo.\nA Marea de Residencias percorreu as rúas de diferentes cidades españolas, entre as mobilizacións máis multitudinarias as de Barcelona e Madrid... Nas protestas lembraron os falecidos da pandemia nestes centros. Piden xustiza e esixen responsabilidades ao goberno central e ás CCAA. Non só denuncian a situación que se está a vivir nos xeriátricos, esixen un novo modelo residencial, con máis persoal cualificado e unha lexislación que garanta uns "coidados dignos aos seus usuarios".\n"Pedimos unha xestión pública, que se vaian os fondos voitre das residencias, porque os residentes non teñen que dar beneficios a ninguén, teñen que estar coidados e non abandonados coma están agora que seguen confinados nas súas habitacións", di Mariví Nieto, membro da Marea de Residencias.\nEn Vigo, tamén marcharon en sinal de protesta pola xestión da residencia viguesa Salesas, tutelada pola empresa DomusVi. Entre os manifestantes había familiares de vítimas da COVID nesa residencia de maiores durante a primeira vaga da pandemia. Reclaman unha maior comunicación cos xestores do xeriátrico. Piden tamén máis transparencia á Xunta respecto das cifras de mortos e á hora de analizar o ocorrido neses centros.


“Todo o mundo sinte que os nosos votos son seus; teñen un valor simbólico”\nEl Ideal Gallego-2015-05-31-008-a4a5c65a_1\nentrevista abel peña | domingo, 31 de mayo de 2015, 01:46\nO cuartel xeral de Marea Atlántica, situado en Marqués de Pontejos, a escasos minutos de María Pita, parece moi baleiro despois da animación que viviu durante semanas. O futuro alcalde, Xulio Ferreiro, séntase no sofá branco no medio da sala, visiblemente esgotado después dunha longa campaña, unha noite de celebración e de varios días de frenética actividade nos que es está a constituir o futuro gobierno municipal. De vez en cando frégase os ollos. “Estou un pelín canso”, confesa este profesor de Dereito de poco máis de corenta anos.\nGañou os mesmos concelleiros que o PP. Gustanlle os finais de “foto finish”?\nÉ case mellor así. Todo o mundo quere ganar por os mais votos posibles, pero tivo un valor simbólico moi bonito.\nAsí todo o mundo sinte que esos votos son os seus. Cando críamos que gañáramos en número de votos, a xente achegábase a decirnos: “É gracias a min e a miña familia que gañaches” .\nE cómo o ve vostede?\nNós sempre dixemos que cada voto contaba, e que cada voto era importantísimo. Na Marea temos o espíritu de que cada persoa é importante.\nPero sería máis cómodo ter maioría, ainda que non fora absoluta.\nSí, pero sempre dixemos que queríamos que os demais grupos participen no goberno e das políticas que se adopten.\nE se non os precisan?\nNós, cando decimos que queremos un goberno para todos, realmente o decimos en serio.\nCree que será posible?\nHaberá que falar, que dialogar. Pero moitas das ideas da Marea, como a transparencia, a ética, impregnaron os programas\nSobre o da participación, unha das iniciativas de Marea é crear un onsello social. Como será?\nIso está previsto na lei de grandes cidades. Será un foro de actores sociais, sindicais e empresariais. O que hai que facer é un reglamento orgánico.\nPero outra das súas ideas, e a limpeza da ría do Burgo. Cómo se pode levar a cabo algo así un goberno local?\nParte da responsabilidade é local, na medida en que hai puntos da rede municipal que verten directamente á ría do Burgo. Dirixiremos o diñeiro de Emalcsa a iso.\nFalando do medio ambiente. Que opina do problema da planta de reciclaxe de Nostián?\nPrimeiro haberá que saber como está a situación porque non o sabemos: os últimos datos son de 2011. É un exemplo de opacidade municipal. Haberá que facer unha auditoría e saber se hai un incumplemento do contrato.\nIso entra do que se chama a “herdanza recibida”. Qué espera atopar o chegar a María Pita?\nTeremos que mirar. Eu espero non atopar sorpresas. En todo caso, o que se atope, se saberá. Faremos un exercicio de transparencia.\nPero ten medo de que comprometa o seu programa?\nVai ser complicada en canto a débeda e iso nos preocupa. Por exemplo, no caso do túnel de Marina pediuse un crédito e haberá que pagalo. E se comprometeu gasto case en campaña.\nPero noutros casos xa anunciaro que paralizarían obras. Por exemplo, no Ofimático.\nSí, temos o compromiso de que desafectaríamos o marxe dereito da avenida de Lavedra. Xa se modificou o planeamento e entendemos que se pode facer outra vez.\nE polo pequeño comercio? Qué se pode facer?\nEn primero lugar, deixar de apostar polas grandes superficies. Por iso estamos en contra dos plans da Autoridade Portuaria, porque neles están previstas novas zonas comerciais. E logo establecer redes de afinidade, que uns sectores sirvan para tirar dos outros.\nA Autoridade Portuaria tería que atopar outra manera de financiar o Porto Exterior?\nE que hai un convenio entre a Autoridad Portuaria e o Concello que non se está cumplindo. E non me parece que financiar o Porto Exterior vendendo pisos na fachada da cidade sexa o un bo uso dun ben común como é o solo.\nComo debería financiarse?\nNon o sei pero, a estas alturas da película, non creo que esta sexa unha financiación creíble para unha obra que comezou con 429 millóns de euros e leva gastados más de mil.\nVese inaugurando o outro ramal do túnel de Mariña?\nO túnel da Mariña se abrirá, pero o alcalde non ten que ir alí para sacarse unha foto. Hai inercias que hai que cambiar, e as cuestións simbólicas tamén son importantes.\nComo a Memoria Histórica.\nÉ simbólico, é importante e é cumprir a lei. Que a estas alturas da película se discuta sobre cumprila... Por exemplo, temos unha rúa que se chama “División azul”, e a división azul era parte do exército nazi.\nE como se fará?\nHaberá que buscar a fórmula para que moleste os veciños o mínimo posible. Teremos unha etapa de transición.\nE cales serán os novos nomes?\nNon sei. Non os vou poñer eu, ainda que son partidario de recuperar a toponimia tradicional. Pero haberá que facelo con sentidiño. Se poñemos nomes propios, terán que ter moito consenso.\n“Avenida de Bebeto”?\n(Rí) Non o sei, non sei si Bebeto precisa unha rúa. Por agora, a nosa prioridade e gobernar a cidade e poñer en práctica o noso programa: priorizar o gasto para as personas. E iso é o que faremos


Sober contará cun stand propia en Xantar o día 3 de novembro\n30 octubre, 2021 29 octubre, 2021 Redacción CTP\t2021, lemos, Ribeira Sacra, rosca de Sober, Sober, stand, Viño de Amandi, Xantar\nO día 3 de novembro estará dedicado á localidade e haberá unha degustación de viño de Amandi, rosca de Sober e queixos das diferentes D.O. protexidas de Galicia\nO Concello de Sober contará un ano máis cun stand propio na Feira ‘Xantar, 22º Salón Internacional de Turismo Gastronómico’, que se celebrará do 3 ao 7 de novembro en Expourense, na cidade das Burgas.\nO día 3 de novembro será o día dedicado a Sober e haberá unha degustación de viño de Amandi e rosca de Sober con queixos das diferentes D.O. protexidas de Galicia.\nO Concello de Sober aproveitará o stand para promocionar os seus principais atractivos turísticos, entre os que destaca o seu emprazamento na Ribeira Sacra o que lle outorga incribles paisaxes; os seus miradoiros, os seus afamados viños de Amandi, que pertencen á D.O. Ribeira Sacra e outros atractivos, como a olería de Gundivós, o seu románico rural a súa oferta en aloxamentos rurais e locais de hostalería e restauración.\n← «Los Sin Rostro», el libro ideal para Halloween\nTravesía de Sarria: finalizadas las obras de refuerzo del firme →\n16 febrero, 2019 16 febrero, 2019 Redacción CTP


CCOO fomos, somos e seremos punta de lanza do sindicalismo LGTBI+. E somos conscientes da importancia de subliñar este compromiso.\n#28MAIO. Día internacional da acción pola saúde das mulleres\nAs ccoo aproveita este día para reivindicar unha achega á prevención de riscos laborais con perspectiva de xénero.\nStopLGTBIfobia nos centros de traballo\nCCOO denuncia a persistencia dos discursos de odio e a necesidade de desterrar calquer indicio de LGTBIfobia.\n28 de abril do 2022: Día Internacional das Nenas nas TIC\nCómpre animar as nenas a se interesaren polo mundo da tecnoloxía: os estudos amosan que só 29 de cada 1000 mulleres se gradúan nunha carreira relacionada coas TIC na Unión Europea.\nFERRAMENTA DE VALORACIÓN DE POSTOS DE TRABALLO\nO Ministerio de Traballo e Economía Social publica a ferramenta para a valoración de postos de traballo e a guía\nO Supremo apoia o regulamento dos plans de igualdade e ratifica a lexitimidade dos sindicatos máis representativos, como é CCOO\nO Supremo avala o regulamento acordado entre o Goberno central e os sindicatos CCOO e UGT para a elaboración e rexistro dos plans de igualdade.\nCCOO sinala que oito de cada dez persoas que exercen os dereitos de conciliación son mulleres\nO sindicato gaña cada ano nos xulgados numerosas sentenzas que recoñecen os dereitos de conciliación dos traballadores e das traballadoras, algo «especialmente grave» se son as Administracións as que incumpren.\nCCOO logra que a Xustiza lle recoñeza os dereitos de conciliación a unha traballadora da Xunta de Galicia\nO TSXG condena o Consorcio Galego de Servizos de Igualdade e Benestar por non lle adaptar a xornada laboral á afectada para o coidado de familiares.\nÁ afectada negóuselle a percepción do complemento de produtividade a que tiña dereito porque se excluíu do cálculo o período que estivo de baixa por embarazo e, posteriormente, gozando do permiso de maternidade.\nAmelia Pérez: «Os principais conflitos laborais do que levamos de ano son para mellorar as condicións de traballo das mulleres»\nCCOO organizou este xoves en Santiago de Compostela unha xornada sobre os plans de igualdade e o recente acordo de reforma laboral, aprobado hai mes e medio.


Manualidades de Nadal para facer con nenos | Consumer\nManualidades de Nadal para facer con nenos\nBolitas de fío para adornar as luces ou guirnaldas de papel de xornal son algúns traballos manuais para facer este Nadal cos nenos e mentres pasar bos momentos xunto a eles\nData de publicación: Xoves, 17deDecembrode2015\nSe se afronta a tarefa como un xogo, facer manualidades xunto cos nenos pode ser un antídoto contra o aburrimento que ás veces se presenta nos días de Nadal. Ademais, estas tarefas ofrecen o incentivo de contribuír tamén coa decoración do fogar. O seguinte artigo brinda algunhas ideas para realizar traballos manuais xunto aos pequenos: botes decorados con tea de puntilla, bolitas de fío para adornar as luces, coroas de Nadal coa forma das mans dos nenos, guirnaldas de papel de xornal, veas e ata imáns para o frigorífico.\nManualidades, unha boa forma de preparar o Nadal\nA elaboración de manualidades con nenos nas vacacións de Nadal ofrece varias recompensas. Por unha banda, é unha maneira de que os pequenos se compenetren co ambiente e os motivos máis típicos destas festas. Por outro, é un entretemento para estes días sen clases e que, debido ao frío e demais condicións climáticas, a miúdo obrigan a pasar moito tempo no interior do fogar. Ademais, tamén permite que os adultos e os menores compartan tempo e actividades, reforzando desa forma o vínculo que os une.\nA cantidade de manualidades posibles son, por suposto, innumerables. E de cada idea pódense derivar moitas máis, grazas á creatividade e a imaxinación. A continuación ofrécense seis propostas de traballos manuais sinxelos para facer cos nenos. Son, ademais, moi económicos, xa que requiren materiais reutilizados ou de uso cotián no fogar.\n1. Botes decorados con tea de puntilla\nPara empezar, unha proposta ben sinxela: decorar botes ou frascos de cristal con tea de puntilla. O procedemento é moi simple. Primeiro hai que limpar ben os recipientes, tanto por dentro como por fóra. Logo, recortar a tea na medida apropiada e pegar con cola . Ao redor da boca do bote pódese utilizar unha tea diferente, como arpillera ou similar, e, despois, decoralo con cintas, lazos, cordas, piñas secas, botóns ou o que a propia creatividade dispoña. Deste xeito os botes quedan moi ben, e moito máis aínda se no seu interior colócase unha vela acesa, como se observa no blogue Manualidades Nadal.\n2. Bolitas de fío para as luces\nAs luces son unha das formas máis bonitas de decorar a casa no Nadal. E esas luces pódense acompañar dos máis diversos tipos de decoración. Neste vídeo explícase como crear unhas bolitas de fío do modo máis sinxelo. O procedemento resulta moi entretido para os pequenos. Consiste en mollar o fío nunha mestura de cola e auga e, logo, rodear con el un pequeno globo. Cando a cola se seca, rebéntase e quítase o globo e o fío mantén a súa forma. Ao colocar as luces no seu interior, obtense un efecto de gran beleza.\n3. Coroa de Nadal coas mans dos nenos\nPódese incluír a forma das manitas dos nenos nunha das actividades, en concreto nunha coroa para adornar unha porta ou unha parede. Isto tamén é moi simple. Ao pequeno faralle moita ilusión debuxar varias veces a forma da súa man sobre unha cartolina, que pode ser verde -se se ha de respectar o ton típico para estas coroas- ou da cor que se desexe.\nLogo hai que recortar con coidado esas siluetas e pegalas sobre unha base circular duns 20 ou 30 centímetros de diámetro, a cal tamén pode ser de cartolina ou outro material. Despois, como se ve nesta imaxe e tamén nesta , pódese engadir un lazo (real ou debuxado) que complete a decoración.\n4. Guirnaldas con papel de xornal\nPara facer estas guirnaldas, hai que cortar tiras de papel de xornal (ou de revistas, libros que xa non sirvan, etc.). Débense cortar un número impar de tiras, de tal forma que una delas sexa máis curta e logo teñan, por pares, maior lonxitude. É dicir, pódese facer cunha tira de 5 centímetros, dous de 7, dous de 9 e dous de 11. Únense todas por un extremo, pegadas e grapadas. Logo, se flexionan para que tamén coincida o outro extremo de todas as tiras e pégase ou grapa de novo. Dese modo obtense unha forma bonita e sinxela como a que se observa no blogue The Sweetest Occasion.\nVarias destas pezas, unidas por un fío, forman a guirnalda, aínda que tamén se poden utilizar como adornos independentes para a parede, a árbore de Nadal ou calquera outro sitio.\n5. Veas decoradas para Nadal\nAs velas son outro dos elementos típicos da decoración do Nadal e ofrecen infinidade de variantes. Este vídeo dá tres ideas moi sinxelas para decoralas que se poden levar a cabo xunto cos nenos: pegar pequenas pezas de cores á súa ao redor, cubrila con poliñas ou cortizas de árbores ou rodeala cun pano e logo engadir pequenos “grans” de silicona. Estes divertiranse moito elixindo as cores e os materiais que máis lles gusten.\n6. Imáns do Nadal para o frigorífico\nEsta opción tamén é moi sinxela e fai moita ilusión aos nenos. A idea de que os seus debuxos formen parte da decoración do fogar parte dalgún debuxo do pequeno, que non sexa demasiado grande. Hai que pegalo sobre unha base de cartolina e logo colocar un imán na parte posterior.\nDesa maneira pódense pegar na neveira ou, se a hai, nalgunha outra superficie metálica da casa. E, sen imán, tamén se poden utilizar estes cartóns para decorar a árbore de Nadal ou calquera outro sitio que se desexe.\nnenos árbore adornos decoración guirnaldas-gl manualidades-gl Navidad-gl veas


Policía Autonómica e axentes forestais esclarecen un incendio en Negreira - Noticias de Galicia\nPolicía Autonómica e axentes forestais esclarecen un incendio en Negreira\nAxentes da Policía Autonómica informaron hoxe da investigación dun home como presunto autor dun incendio no concello coruñés de Negreira, unha actuación que se realizou en colaboración cos axentes forestais do distrito.\nA Policía Autonómica de Santiago identificou a un varón como presunto autor dun lume ocorrido o 19 de marzo, na parroquia de Alvite, e que afectou unha superficie rasa de 1,2 hectáreas. O lume produciuse pola realización de varias fogueiras ao redor da finca, que tiñan como obxectivo espantar a xabarís. Por este feito, instruíronse dilixencias remitidas ao Xulgado de instrución de garda de Negreira.\nNo que vai de ano son trece as persoas detidas ou investigadas pola Policía Autonómica como presuntos autores de incendios forestais.\n29 de marzo de 2017 | 16:54\t• Sen comentarios


Modelo de crecemento e precariedade laboral - Praza Pública\nComecemos cun dato positivo: a economía galega está no cuarto ano da fase alcista do ciclo económico. Poren, esta volta a taxas positivas de crecemento do PIB está sendo utilizada de forma demagóxica para intentar xustificar a política económica, orzamentaria e laboral aplicada dende 2010.\nSegundo este falso relato, a austeridade compulsiva, os recortes no gasto público, as reformas laborais e a devaluación salarial que provocaron un menor gasto público e o afundimento do consumo dos fogares, tivo o sorprendente efecto de impulsar o crecemento económico.\nA realidade é ben diferente: esta política económica do único do que é responsábel e de prolongar a recesión durante 6 anos. A austeridade e as reformas laborais non foron o que nos sacaron da recesión senón as culpables do ciclo recesivo máis longo de toda a nosa historia moderna.\nDespois dunha década perdida, a economía volve crecer pero este crecemento non é inclusivo, xa que non se reparte de forma xusta, nin está sendo utilizado para corrixir os desequilibrios da estrutura produtiva do noso pais nin as debilidades no modelo produtivo. Da primeira cuestión se falou máis pero apenas da segunda: de cal é o modelo da saída da recesión, sobre que sectores medra a actividade económica, si ese modelo ten solidez e consistencia, si se pode soster no medio prazo.\nIsto é, falar non só de canto se crece, e como se distribúe, senón de como se crece. Non é un debate nin técnico nin irrelevante. É certo que no medio da gran recesión a prioridade era volver a taxas positivas de crecemento e daba igual a forma ou os sectores sobre os que se lograra medrar.\nPero agora é imprescindible abordar esta cuestión. Por dúas razóns: para evitar caer nos mesmo errores que agravaron no Estado español a crise capitalista global, especialmente en termos de emprego e benestar social, pero tamén para combater o modelo social precario no que estamos vivindo.\nA primeira cuestión ten que ver con aprender dos erros. A economía española ––e nós con ela–– disfrutou do ciclo expansivo máis intenso e máis extenso antes de caer na gran recesión. Dende 1994 a 2007 España encabezou todos os rankings de crecemento económico e mesmo os apoloxistas do modelo chegaron a falar do “milagre económico español”.\nAgora sabemos ben que eses 14 anos de crecemento por riba do 4% de media non eran un milagre senón un desastre: un castelo cos pés de area, un modelo de crecemento baseado en inchar ata o extremo unha burbulla inmobiliaria, que provocou unha hipertrofia da construción, insostible no medio prazo, que cando estoupou se levou por diante unha boa parte da estrutura produtiva e do emprego, é non só na construción. Por iso é imprescindible analizar sobre que actividades e sectores está crecendo hoxe a economía galega, para saber si ten bases sólidas ou, outra vez, volvemos a un crecemento de patas curtas, a un modelo especulativo e, polo tanto, inestable.\nA resposta a esta pregunta non é tranquilizadora: as actividades que protagonizan a fase actual de crecemento do PIB son os servizos, pero sobre todo as actividades de baixo valor engadido, especialmente o subgrupo de comercio, transporte e hostalaría.\nNese sentido, a fase alcista do ciclo está dando continuidade a unha transformación sectorial que viña de atrás pero que a gran recesión acelerou de forma preocupante: a desindustrialización do país e a terciarización da estrutura produtiva da Galicia. Na gran recesión foron a construción para tamén a industria os sectores que máis peso económico e emprego perderon. E agora na fase alcista apenas son capaces de recuperar parte do perdido quedándose detrás das actividades do sector terciario.\nA industria manufactureira achegaba en 2008 o 15,3% do PIB e agora tan só o 12,7%. Pola contra os servizos que aportaban o 58% do PIB agora xa están no 62%. É certo que dende fai dous anos o sector industrial deixou de caer, estabilizouse e mesmo ten unha tendencia lixeiramente alcista.\nPero é claramente insuficiente para compensar os estragos da crise: dos 70.000 empregos industrias que perdemos na recesión apenas recuperamos 20.000: menos de 1 de cada 3. Pola contra, a maioría dos empregos xerados a partires de 2013 están na hostalaría, no comercio e agora tamén na construción e as actividades vinculadas ao sector público, como son a educación, a sanidade ou os servizos sociais.\nÉ sostible un modelo así? O turismo, a hostalería e o comercio van ser as actividades centrais da economía galega? É sobre esta especialización produtiva sobre a que imos construír o futuro? Semella que a resposta ten que ser non.\nPero non é só un problema de futuro, porque o modelo de desenvolvemento económico determina as condicións laborais e salariais das persoas. Existe unha relación directa e de dobre dirección entre o modelo económico, o modelo laboral e o modelo social. E iso é o que estamos sufrindo hoxe en Galicia: a economía medra sobre actividades de baixo valor que fan que aumente cada vez mais o emprego precario e mal pagado.\nAnte isto observamos a evolución dos salarios reais. Dende o ano 2010 ata o ano 2015, o salario medio para os traballadores indefinidos caeu nun 8,9%, mentres que para os traballadores temporais descendeu nun 9,9%. Isto ademais, reflíctese, na evolución do peso dos salarios sobre o PIB galego; no ano 2014 a porcentaxe dos salarios sobre PIB era en Galicia do 44,1%, cifra que se sitúa nos niveis de comezo da década dos 90.\nNon é só un problema da regularización legal do mercado de traballo, que tamén. Non é culpa só das reformas laborais, tamén ten moita relevancia a estrutura produtiva que se está dando nos últimos anos. Se deixamos que esta especialización en actividades de baixo valor se consoliden cada será máis difícil saír do modelo do traballo precario.\nPor iso é imprescindible, e mesmo urxente, abrir unha reflexión sobre a estrutura produtiva e a especialización da economía galega para valorar non só canto se crece senón como se crece, isto é, como se reparte a riqueza pero tamén sobre a solidez do modelo de crecemento económico.


O Parque do Observatorio: falsas promesas e falsas solucións - Marea Atlántica\nO pasado martes o alcalde achegouse ao barrio da Agra do Orzán para anunciar a cesión dunha pequena parcela (uns escasos 2.000 m²) do Parque do Observatorio, retrasando o muro da Rúa Canceliña. Hai que lembrar que este espazo xa pertence a unha entidade pública, como é o Ministerio de Medio Ambiente, e a pesar disto permanece pechado aos veciños a maior parte do tempo, no barrio coa maior densidade de poboación de Galiza. O uso público deste parque, que se sitúa no corazón da cidade e chega a contar cun espazo superior aos 30.000 m², é unha das reivindicacións históricas do movemento veciñal da Agra do Orzán, e foi sempre postergado mediante promesas incumpridas das diversas administracións locais durante os últimos 20 anos. Ademais, estas promesas sempre se artellaron baixo a forma de proxectos urbanísticos encubertos, que baixo o enganoso nome de “Parque da Agra”, reservaban a mellor parte dos terreos para a súa edificación ou a construción de aparcadoiros; e sempre foron rexeitadas pola veciñanza organizada. “Parque si, vivendas non”, era e segue sendo a súa demanda, da que nos facemos partícipes.\nPlano de ordenación do PXOM do 2013, actualmente vixente, no que se contemplan 16.000 m2 de espazos libres\nAgora que estes proxectos urbanísticos se tornan complicados debido á situación económica, o goberno de Negreira –que durante a lexislatura anterior, como líder da oposición, declaraba estar a favor das demandas da cidadanía– realiza esta manobra puramente electoralista, xogando cos problemas sen resolver no barrio durante décadas, e de novo sen escoitar as demandas da veciñanza, como xa fixeran os gobernos do PSOE no seu día. Faino, ademais, presumindo dunha negociación co Ministerio –tamén contrario á apertura do parque– cando podería ocupar a totalidade dos terreos dotacionais do mesmo, regulados mediante o PXOM como sistemas locais, sen necesidade de convenio algún, mediante o denominado sistema de ocupación directa establecido na lexislación municipal.\nEste pequeno espazo –que representa aproximadamente o 6% da superficie do parque–, no caso de que finalmente se ceda, non vai mellorar significativamente o problema do espazo público do barrio, no que se establece unha relación de un metro cadrado por cada tres habitantes. Non podemos deixar de preguntarnos, asemade, canto deste espazo sería realmente aberto e utilizable, se nos escasos 2000 m² (unha superficie menor que a da Praza das Conchiñas) se van acometer “a instalación dunha área infantil, a urbanización do entorno e a creación de 12 prazas de aparcamento en superficie”, como di a nota do concello.\nDesde a Marea da Agra denunciamos esta política de falsas promesas e falsas solucións, e demandamos a apertura e acondicionamento da totalidade do Parque do Observatorio para uso e desfrute de toda a cidadanía da Coruña, especialmente a da Agra do Orzán. Demandamos que o Concello deixe de escudarse en argumentos falsos, xa que, de haber vontade política, estes terreos poderían ser reclamados para o seu uso sen necesidade de ningún convenio, como establece a lexislación urbanística. Reclamamos un verdadeiro parque para a Agra, non unha urbanización nin un remendo. Reclamamos, unha vez máis, vida fronte á política de asfalto.\nHoki2014-12-26T18:25:13+02:0026 Decembro, 2014|Marea da Agra|Sin comentarios


O Concello inicia hoxe as obras de reurbanización na rúa Casares Quiroga, que mellorarán a conectividade na segunda fase de Elviña - Coruña Online\nO Concello inicia hoxe as obras de reurbanización na rúa Casares Quiroga, que mellorarán a conectividade na segunda fase de Elviña\nO Concello iniciará hoxe, a través do departamento de Rexeneración Urbana, as obras de reurbanización na rúa Casares Quiroga, un investimento decisivo para mellorar a conectividade e vertebración da segunda fase de Elviña. Cun orzamento de adxudicación de algo máis de 435.000 euros e un prazo de execución de seis meses, a actuación comprenderá a renovación do pavimento das calzadas de circulación e do aparcamento, a ampliación das beirarrúas existentes e a construción de dúas escaleiras de conexión coa rúa José Miñones Bernardez. “Esta é unha obra de carácter integral, que pretende conseguir un espazo urbano de maior calidade, mellorando a estética da zona, pero tamén as súas condicións de accesibilidade, eliminando barreiras e adaptando paradas de bus urbano, ademais de reordenar as áreas destinadas á circulación peonil, calzada e aparcamento”, salientou o concelleiro do ramo, Xiao Varela, quen destacou que, como vén sendo habitual, “aproveitaremos a obra para acometer melloras da rede de pluviais”. Tamén haberá un incremento do arborado na zona e se colocarán dispositivos de alumeado tipo LED máis eficientes, cos que se conseguirá unha redución de consumo eléctrico de case un 50% con respecto á actual.\nA rúa Casares Quiroga contén unha das explanadas máis amplas do barrio, adicada, neste caso, a aparcamento. A intervención servirá non só para rehabilitar o firme, senón tamén para introducir melloras dende o punto de vista da naturalización da contorna. Nas prazas de estacionamento o actual pavimento de asfalto será mudado por unha celosía con céspede que “fará o espazo máis amable, pero, ademais, influirá na recuperación da humidade do subsolo, o que beneficiará o arborado existente e reducirá a carga sobre a rede de pluviais”. Por outra banda, o pavimento elixido nas zonas peonís ten características fotocatalíticas, de forma que as lousas que se colocarán contribuirán á eliminación de contaminantes da atmosfera. “Ademais, e dentro de todo o esforzo feito polo goberno local para que as intervencións en calquera barrio comporten, na medida do posible, un aumento de zonas verdes, a obra tamén servirá para aumentar a presenza de vexetación da mediana central que divide á explanada”, indicou Varela.\nEn xeral, a obra manterá a disposición actual sobre toda a área de actuación, tanto no que atinxe á circulación como ás prazas de aparcamento. Unicamente desprazarse á ubicación do acceso actual para o tráfico rodado, a fin de evitar as interferencias co cruce cara a rúa Xeneral Rubín. No afán por mellorar a mobilidade peonil tamén se habilitarán dúas escalinatas que permitirán unha conexión fácil e fluída coa rúa José Miñones Bernárdez.


\_"Saúde e canta o paspallás\_". Novas · Concello de Fene\nCon estas verbas, a ceramista fenesa Carme Romero rematou esta tarde a lectura da declaración institucional do Día da Patria Galega, rememorando aqueles anos nos que "rematando a guerra do 36, o ser galeguista era tan perseguido que un grupo de amigos entre os que se atopaba Pérez Parallé", para se reunir usaban como contrasinal "Saúde e canta o paspallás".\nAdemais, Trigo reivindicou, como plenamente vixentes, os principios da Xeración Nós, "a necesidade de ter voz propia no mundo e dunhas institucións ao servizo das maiorías sociais, que sexan fiel reflexo da plena soberanía do pobo galego para poder decidir sobre o que afecta ás nosas vidas como nación".\nMembros da Corporación Municipal de Fene e numerosos veciños/as participaron tamén no acto que tivo lugar esta tarde no "Monumento 25 de xullo. Día da Patria Galega", no Parque Liñal do río Cádavo, e que concluíu coa interpretación do Himno Galego a cargo dun grupo da Banda de Gaitas Airiños de Fene.\nDeclaración institucional do Día da patria galega\n"Boa noite, unha de Fene saúdavos e quere dar as grazas ao seu alcalde Juventino, a Justo, o concelleiro de cultura e ao persoal do concello por me invitar este día para honrar dalgunha maneira o Día da patria galega.\nBotei longos anos sabendo o que botaba de menos e o que nos diferenciaba doutros lugares e doutra xente. Souben, que por esas diferenzas o meu alcume era Carme “la gallega”; e iso, acarreábame a responsabilidade e distinción de ter que exercer como unha especie de embaixadora e salientar o mellor de min e da nosa cultura.\nFun consciente de moitas cousas. Do contraste do noso carácter, doce e engaiolador con esa fonética que levamos con nós aínda que falemos castelán, e da fortaleza vehemente que nos sae cando temos que defender unha causa na que cremos, e asusta a quen non nos coñece.\nSouben, que é máis doado nos relacionar con xente galega coma nós, que temos códigos de convivencia e unha maneira de ser e de ver a vida semellante. Igualmente souben que nos custa entrar en confianza, pero logo de merecelo, un amigo ou amiga sabía que nos podería ter para o bo e para o malo.\nSempre celebrei o Entroido na casa collendo calquera cousa para nos disfrazar, enxeñando a maneira de ser o máis orixinal e por suposto gardando o anonimato Vino dende nena co meu avó Antonio ou...Toniño o de América, non porque fose a América senón porque a miña avoa así se chamaba; dos “Nafaja” porque cando era moi pequeno un día preguntáronlle que onde vivía, el dixo que na Faja, (a Fraga) e así dou pé ao alcume da familia, os “Nafaja”. Para min era Pino, por padriño quen gañou moitas veces diversos premios en Fene cos seus incribles disfraces. Está claro que somos moi de alcumes, aínda que sexa para lembrar as nosas historias.\nPor suposto, nunca faltou quen nesas datas puxese unhas mans para estirar unhas orellas e facer unhas filloas nunha xuntanza, e logo, a consabida degustación.\nPolo outono, ano tras ano, chegaba o magosto cos avós de visita e os colares de zonchos, e o cheiro ás castañas asadas e os comensais sempre asombrándose co contraste ao meter na boca as castañas e as sardiñas arenques que no piso, non se podían aplastar coa porta, como lembraba de pequena.\nPolo Samaín nunca deixei de contar en colexios ou institutos a nosa tradición, moito más anterga e fermosa que o outro que sae en tantas series, películas e demais. Non tiñan nin idea de que en Galicia (algo tan cercano) existira tal cousa.\nTiña presente que para calquera xuntanza ían pedirme que fixese unha empanada e algunha vez ao ano tería que facer unha queimada recitando o esconxuro do noso benquerido D. Xosemaría Pérez Parallé. Na casa nunca faltou unha copa da nosa bebida tradicional, a guinda, ou o licor de herbas que durante vinte moitos anos encargueime de facer no verán.\nCando comecei a facer cerámica, as miñas primeiras pezas enchinnas de petróglifos, e logo, a necesidade e a ausencia do noso mar eran tan abafantes que fixeron xurdir a miña primeira colección que nomeei “mulleres mariñas” facianas de muller con corpos de peixe cantando polos mares haikus en galego.\nExpúxenas o primeiro ano á miña volta, xa vai para nove anos, aquí, en Fene.\nAo voltar pregunteime quen ía ser agora, na miña terra? Sigo a ser Carme a galega.\nGozo intensamente de poder falar esta lingua tan fermosa, chea de palabras e verbas que definen con perfección todo o que teño ó meu arredor, o traballo, os meus sentimentos, as lembranzas, a natureza que me rodea, o que vivo no mar, na horta. Tanto me fai sentir poder falar na miña lingua nai que achei a maneira de expresalo con poesías e cantigas coas que gozo e comparto de cando en vez.\nGústame imaxinar o meu país cheo de mulleres, doces, fortes, valentes, traballadoras, meigas, sabias e boas. Figúroas defendendo esta natureza tan fermosa que temos. Pénsoas en soutos, carballeiras, en campos de millo un ano e ao seguinte de trigo. Libres, felices, cheas de cores buscándose nas miradas, sen muros que escondan e destrúan a redondez da nosa terra e a nosa paisaxe. Gardando con celo as pequenas grandes cousas que nos fan ser como somos.\nE iso todo, a onde a imaxinación me leva, teño a fortuna de poder facelo realidade co meu traballo. O barro dáme a oportunidade de crear ese mundo tan fermoso que desexo para o meu país, de contar as nosas lendas, as nosas tradicións con pezas de cerámica. Intento facelo dunha maneira digna e con moita honra, representando esa Galicia que non quero que desapareza nunca.\nHai uns anos un etnógrafo díxolle ao meu pai, Francisco Romero López, que, probablemente era o único que quedaba sabendo facer “violiños” de millo, parece ser que só se facían na zona de Fene. Un día animeino a ir a un colexio de Fene a lle ensinar aos nenos e nenas como se facían, por cuestión de datas non se chegou a fraguar. Como tiña as canas do millo escollidas achegueime unha tarde para pregarlle que mo ensinase.\nHoxe, que eu saiba, penso que teño a honra de saber facer algo que xa se facía hai moitos moitos anos e teño a obriga cara ao meu pai, e a responsabilidade de ensinalo para que, como moitas outras cousas da sabedoría popular, non esmoreza no esquecemento. Debémoslle a toda esa xente maior, aos nosos devanceiros a procura de manter o seu legado para as seguintes xeracións.\nRematando a guerra do 36, o ser galeguista era tan perseguido que un grupo de amigos entre os que se atopaba Pérez Parallé, para se reunir usaban un contrasinal co que hoxe quero rematar a miña declaración institucional do Día da patria galega. Saúde e canta o paspallás".\n24 de xullo do ano 2020\nDeclaración institucional "Día da Patria Galega 2020"


A situación de pandemia reduce os roubos en domicilio ou os malos tratos y dispara as estafas leves a través de tarxetas de crédito - Pontevedra Viva\nXunta Provincial de Seguridade na Subdelegación do Goberno\nA situación de pandemia reduce os roubos en domicilio ou os malos tratos y dispara as estafas leves a través de tarxetas de crédito\nMartes 2 de Marzo, 2021 ás 18:02 do Martes 2 de Marzo, 2021\nA actual situación de pandemia segue a influír no comportamento da delincuencia de Pontevedra. Tal e como leva sucedendo no último ano, a situación de restricións cambiou as tendencias de criminalidade, promovendo a aparición de novos delitos como algúns cometidos a través de internet e reducindo a incidencia doutros máis vencellados á permanencia da xente nas súas vivendas como os roubos en domicilios.\nOs máximos responsables das Forzas de Seguridade na provincia analizar esta evolución este martes nunha nova Xunta Provincial de Seguridade. Presidida pola subdelegada do Goberno en Pontevedra, Maica Larriba, contou coa participación do coronel xefe da Comandancia da Garda Civil en Pontevedra, Simón Venzal; o comisario xefe da Comisaría de Vigo-Redondela, Carlos Valcárcel; e o comisario accidental de Pontevedra, Camilo Loureiro.\nOs mandos policiais analizaron as estatísticas e evolución da delincuencia e infraccións penais rexistrados durante xaneiro e febreiro deste ano, que, a nivel xeral, seguen na senda de descenso iniciada o ano pasado. Larriba explicou que a tendencia de descenso "débese en parte ás restricións á mobilidade e a outras medidas derivadas da actual crise sanitaria".\nMaica Larriba destacou, neste sentido, que as infraccións penais na provincia rexistraron un descenso interanual durante os primeiros dous meses do ano do 8%, aínda que ese descenso non foi igual en todos os eidos e houbo delitos con descensos menores e outros nos que aumentaron as cifras.\nSegundo as cifras que manexan os corpos policiais, o maior descenso rexistrouse nos roubos en domicilios e establecementos comerciais, que descenderon nun 61% durante os meses de xaneiro e febreiro en relación cos mesmos meses do ano anterior. O resto de delitos contra o patrimonio reducíronse nun 24%.\nAdemais, os delitos contra as persoas e os malos tratos experimentaron unha baixada do 22,75%; os delitos contra a liberdade sexual diminuíron nun 13%; e, en xeral, os delitos graves decaeron nos primeiros meses do 2021 nun 20%.\nOs delitos que aumentaron con respecto a un ano antes foron os leves de estafas a través de tarxetas de crédito, cun incremento do 110% nun ano. Este incremento xa se detectou meses atrás polo aumento da actividade da cidadanía na Internet a raíz da situación de alerta sanitaria. Ademais, estes dous primeiros meses do ano tamén se nota unha importante actividade comercial debido ao Nadal e as rebaixas que puido disparar as estatísticas.\nA subdelegada do Goberno destacou que aínda que o aumento dos delitos leves a través de tarxetas de crédito é elevado, as estafas graves realizadas polo mesmo medio rexistraron unha baixada interanual do 19%.\nMaica Larriba agarda que se manteña esta baixada xeral da criminalidade, xa que "de consolidarse, a nosa provincia pasaría a ser unha das máis seguras do país".\nOs responsables policiais analizaron a criminalidade por concellos e destacaron o descenso rexistrado en Pontevedra, onde as infraccións penais descenderon durante os dos primeiros meses do ano un 9,31%.\nEntre os delitos que rexistraron unha maior baixada atópanse os roubos con forza, que caen por riba do 60%; os delitos contra a liberdade sexual, que diminúen nun 50%; e os delitos contra o patrimonio, que se reduciron en máis do 39%.\nTamén chaman a atención os datos de Marín, onde as infraccións penais rexistran unha baixada do 23,97%, sendo os delitos contra o patrimonio e os roubos con forza os que experimentan un maior decrecemento, do 52% e do 66% respectivamente.


discapacidademotora.blogspot.com: ÁREA CEREBRAL DA LINGUAXE. UNHA RECONSIDERACIÓN FUNCIONAL\nÁREA CEREBRAL DA LINGUAXE. UNHA RECONSIDERACIÓN FUNCIONAL\nDespois de varios rigurosísimos estudos, atopouse que existen dous sistemas lingüísticos diferentes no cerebro: un sistema léxico/semántico, relacionado co área de Wernicke, e que inclúe un área de Wernicke central (recoñecemento de palabras) e un área de Wernicke extendida (asociacións lingüísticas); e un sistema gramatical, dependente do complexo de Broca (produccion da linguaxe e gramática), no lóbulo frontal, e que se extende subcorticalmente.\nÁrea cerebral da linguaxe\nFONTE: Revista de Neuroloxía. Vol 62\nAUTORES: A. Ardila, B. Bernal, M. Rosselli\nPublicado por Mª Teresa Rivas en 5:21\nEtiquetas: AL, cerebro, noticias


OS PEARES: Inmersión Lingüística en Inglés\nO IES Cosme López Rodríguez participa na English Week 2017, nos Peares\nOs alumnos e alumnas de 4º de ESO, participan, entre o 19 e o 25 de novembro, nunha actividade de Inmersión en lingua inglesa, logo de ser seleccionados entre numerosos centros solicitantes. O curso, incluído no Plan galego de potenciación das linguas estranxeiras da Consellería de Cultura, Educación e Ordenación Universitaria, realizarase en réxime de internado, nas instalacións do Centro de Inmersión Lingüística de Inglés, de Os Peares.\nAs actividades, de carácter gratuíto para o alumnado, inclúen, ademais dos gastos de docencia e material escolar, a manutención, o aloxamento e as actividades culturais, deportivas e complementarias do curso, así como os monitores de grupo e os profesores nativos.\nO obxectivo principal desta tarefa de formación é que as alumnas e alumnos practiquen a destreza oral dos coñecementos adquiridos na lingua inglesa, a través de actividades non só de natureza académica, senón tamén cultural, de tempo libre e obradoiros, promovendo a convivencia e a motivación pola comunicación en inglés, facendo uso de medios tecnolóxicos que favorezan a devandita aprendizaxe.\nPara as familias do alumnado participante, deixamos aquí ligazóns aos documentos que no seu momento xa lles foron entregados en papel e que poden seguir sendo de utilidade.\nDocumento 1 (Tratamento de datos, datos de identificación, necesidades específicas, autorización para o uso de imaxes...)\nDocumento 2 (Obxectivos e programación, Menús, Instalacións, Información adicional, Seguro e servizo médico, etc...)\nDocumento nº3 (Instrucións de entrada e saída)


Ateneo Ferrolán: xaneiro 2022\nPresentación libro "Dous escritos sobre a felicidade" de Marcos Lorenzo. Xoves 27 de xaneiro ás 19,30 h.\nEtiquetas: Actividades, Charlas, Cultura, Ferrol, Libros\nMartes de Cine 2022 ás 19 h. Ciclo Cine Clásico – Xaneiro e Febreiro 2022\nPublicado por ATENEO FERROLÁN (Fundado en 1879) o día 18.1.22\nMartes de Cine 2022 ás 19 h.\nCiclo Cine Clásico – Xaneiro e Febreiro 2022\nMartes día 18 de xaneiro– "Adios a las armas"\nAno 1932 Duración 78 min. País EEUU Director Frank Borzage Xenero: Drama\nSinopse: Primeira Guerra Mundial (1914-1918). Primeira adaptación da novela homónima de Ernest Hemingway. Antes de que os Estados Unidos entren na guerra en 1917, Frederick, un xornalista norteamericano, alístase como voluntario no Corpo de Ambulancias italiano para poder seguir de preto os acontecementos. Tras recibir unha ferida, ingresa nun hospital e namórase de Catherine, unha enfermeira británica.\nMartes día 25 de xaneiro– "La tienda de los horrores"\nAno 1960 Duración 72 min. País EEUU Director Roger Corman Xenero: Terror Comedia\nSinopse: Seymour Krelboin (Jonathan Haze), un mozo dependente dunha florería, está namorado da súa compañeira Audrie (Jackie Joseph), pero ela sae cun sádico dentista. Un día, xusto despois dunha estraña eclipse, compra unha estraña planta, á que bautiza como Audrie II. A planta crece rapidamente, grazas a que Seymour proporciónalle o alimento que necesita, e convértese nun exemplar espectacular, unha verdadeira atracción para a cidade.\nMartes día 1 de febreiro– "El extraño"\nAno 1946 Duración 94 min. País EEUU Director Orson Welles Xenero: Drama\nSinopse: Wilson, un axente da comisión de crimes de guerra, está a buscar a Franz Kindler, un dos cerebros dos campos de exterminio nazis, que conseguiu fuxir sen deixar pegadas. Seguindo a pista dun antigo camarada de Kindler chega ata Harper ( Connecticut), onde é asasinado antes de poder identificar ao fugitivo. A única pista que queda é a fascinación do criminal nazi polos reloxos antigos.\nMartes día 8 de febreiro– "La burla del diablo"\nAno 1953 Duración 89 min. País EEUU Director John Huston Xenero: Aventuras\nSinopse: A un pequeno porto italiano chegan catro estafadores que viaxan en compañía dun matrimonio norteamericano ( Billy e María) que lles serve de tapadeira. Mentres esperan a reparación do barco que os levará a África, explícanlle a Billy o verdadeiro motivo da viaxe: adquirir unhas terras ricas en uranio. Durante a súa estancia no pobo, Billy e María coñecen a outro matrimonio norteamericano, cuxas alusións a uns xacementos de uranio, fan sospeitar aos aventureiros que o seu proxecto corre perigo.\nMartes día 15 de febreiro– "Luna nueva"\nAno 1940 Duración 92 min. País EEUU Director John Huston Xenero: Comedia\nSinopse: Hildy Johnson, a mellor reporteira do xornal Morning Post, anuncia que vai deixar o xornalismo para casar e fundar unha familia. Pero Walter Burns, o editor do xornal e exmarido de Hildy, non está disposto a aceptalo, polo que se serve de toda clase de tretas para retela no xornal.\nMartes día 22 de febreiro– "El capitán Kidd"\nAno 1945 Duración 88 min. País EEUU Director Rowland V. Lee Xenero: Aventuras\nSinopse: En 1699, o capitán Kidd, un rudo pirata, consegue enganar ao rei para que lle proporcione unha escolta para un barco cheo de tesouros que partiu da India. A tripulación está formada por expresidiarios, entre os cales se atopa Orange Povey, a quen Kidd abandonara tempo atrás nun arrecife e ao que esperaba non volver ver.\nEtiquetas: Actividades, Audiovisuais, Cine, Cultura, Ferrol\nPublicado por ATENEO FERROLÁN (Fundado en 1879) o día 3.1.22\nAchegamos o último número da nosa\nTodas as nosas Revista ATENEA:\nEtiquetas: Actividades, Biblioteca-Hemeroteca, Cultura, Ferrol, Galiza, Lingua, Publicacións, Revista ATENEA


INPhINIT é un novo programa de bolsas de doutoramento destinado a incorporar nos mellores centros de investigación españois a mozos investigadores internacionais nos campos da tecnoloxía, a enxeñería, a física, as matemáticas, as ciencias da saúde e da vida. Promovido pola Obra Social ”La Caixa”, INPhINIT ten por obxectivo apoiar aos mellores talentos científicos e fomentar a investigación de alta calidade e innovadora en España mediante a contratación de estudantes internacionais sobresalientes, a quen se lles ofrece unha contorna atractiva e competitiva no que realizar unha investigación de excelencia.\nEn cada convocatoria, INPhINIT selecciona a 57 mozos investigadores de todas as nacionalidades, aos que se lles ofrece un contrato laboral de 3 anos para a realización do doutoramento nos centros acreditados cos distintivos Severo Ochoa ou María de Maeztu e nos Institutos de Investigación Sanitaria Carlos III. Ademais, os investigadores establecen un plan de desenvolvemento de carreira profesional, que inclúe oportunidades de mobilidade transnacionales, intersectoriales e interdisciplinarias, e contan cun programa de formación complementaria.\nPrazo: 1 de febreiro de 2018\nA Obra Social "La Caixa" convoca 65 bolsas para cursar estudos de posgrao en universidades ou centros de ensino superior de países do Espazo Europeo de Educación Superior ( EEES), salvo España, para o que xa se ofrece unha convocatoria específica.\nOs estudos son de máster ou doutoramento. Tamén se admiten, en función do interese do tema e a valía do candidato, os proxectos predoctorales de investigación científica e técnica.\nEstudos de doutoramento en España\nA Obra Social "La Caixa" convoca 20 bolsas para cursar un doutoramento en universidades ou centros de investigación españois. Prazo: 27 de febreiro de 2018\nEstudos de Posgrao en América do Norte\nA Obra Social "La Caixa" convoca 55 bolsas para cursar estudos de posgrao en universidades de América do Norte (Estados Unidos ou Canadá) e en universidades da zona Asia-Pacífico (Australia, Corea do Sur, India, Xapón, Singapura e China).\nPrazo: 21 de marzo de 2018


Investir nunha Bolsa á baixa | Consumer\nInvestir nunha Bolsa á baixa\nNas tendencias baixistas poden atoparse boas oportunidades paira rendibilizar os investimentos bolsistas\nQue se pode facer nun mercado bolsista baixista? Esta é a pregunta que se fai gran parte dos investidores ante períodos nos que a rendibilidade da renda variable non só se pode cualificar como nula, senón mesmo como negativa. Ante iso, moitos dos investidores atópanse ante a disxuntiva de si resulta conveniente tomar posicións no mercado ou é mellor esperar a que a tendencia cambie paira retomar as súas posicións. Trátase de períodos críticos paira investir, pero existe una regra de ouro no mundo bolsista que sinala que tamén en tendencias baixistas pódense atopar oportunidades paira rendibilizar positivamente os investimentos. O quid da cuestión reside en acertar na estratexia que se debe seguir.\nO que determina a tendencia baixista da Bolsa é una inclinación cara abaixo do mercado ou do valor que se estea analizando, e vén definida por unha sucesión de máximos e mínimos cada vez máis baixos. A liña de tendencia baixista detectaríase por encima das liñas, barras ou “candlesticks” que forman un gráfico, unindo varios máximos cada vez menores. As estratexias que, fronte a iso, pode utilizar o usuario de Bolsa son moitas e variadas, desde as tradicionais ás máis orixinais, pasando por pequenos “trucos” que poden axudarlle a rendibilizar o seu investimento da forma máis adecuada aos períodos turbulentos. Pero paira decantarse por unha ou outra, o primeiro que debe coñecer un investidor paira operar nunha Bolsa baixista é o seu perfil, xa que non é o mesmo ter una actitude defensiva que agresiva, e en función deste factor poderá inclinar a súa estratexia nunha ou outra dirección. Outro aspecto no que se debe incidir é no prazo ao que vai dirixida o investimento, pois difire moito desenvolvela a curto prazo -onde as oportunidades diminúen- que a medio ou longo prazo.\nPaira canalizar positivamente a tendencia baixista da Bolsa, o pequeno e mediano investidor pode seguir algunha destas estratexias:\nAcudir aos valores refuxio: son aqueles valores que en época de crise bolsista compórtanse mellor que os restantes na renda variable. Paira os analistas deste mercado son considerados “refuxio seguro”, xa que en xornadas de perda son o destino do capital que se desexa salvar paira reinvestilo logo, debido a que os seus negocios son máis seguros que os doutras sociedades. Tradicionalmente entre estes valores defensivos atopábanse as compañías eléctricas, as construtoras, ou as autoestradas, entre outros sectores. Pero nos últimos tempos, e en función da orixe da crise, están a aparecer outros valores que reúnen os requisitos paira cumprir con este rol, que eran impensables hai tan só uns anos, como no caso de Telefónica (polas excelentes expectativas de crecemento que ten) ou Repsol YPF, que pode recoller nas súas contas o considerable aumento no prezo do cru.\nContratar valores que acheguen dividendos: é a aposta máis conservadora de todas, que consiste en seleccionar aqueles valores que outorgan ao accionista esta vía de retribución, en especial cando esta se atopa por encima da inflación existente. Aquí a aposta pode ir en moitas direccións, e en case todos os sectores: Endesa, Iberdrola, Santander, BBVA, Indra, Telefónica, Ferrovial, Tele 5, ACS…\nAbsterse de tomar posicións: é a actitude máis cauta e lóxica á vez, en especial cando a evolución da renda variable é baixista. Esta aposta ten grandes vantaxes sobre outras, xa que permite ao investidor “ver os touros desde a barreira” e aproveitarse posteriormente dos baixos prezos que poden ter as compañías en cuestión, e crear una carteira de valores con grandes posibilidades de revalorizarse no futuro. O único inconveniente que ten esta estratexia é saber escoller o momento en que se debe entrar no mercado. De calquera modo, é a alternativa máis satisfactoria paira os intereses dos pequenos inversionistas porque evita asumir perdas no investimento durante os períodos baixistas.\nAproveitar os calentones que sofren algúns valores: en épocas baixistas existen valores que son obxecto de movementos corporativos, rumores, entrada de novos accionistas, etc., que poden mover bruscamente as súas cotizacións á alza. Pódense recoñecer a través de volumes de contratación excesivamente altos, subidas inxustificadas e aparición de rumores nos medios de comunicación. Esta é una opción moi rendible, pero destinada a investidores dun perfil eminentemente agresivo que operan especulativamente.\nUno dos procedementos máis comúns paira investir en períodos baixistas é acudir aos valores refuxio, que se comportan mellor que as restantes empresas\nOportunidades que ofrece o mercado: a pesar de que durante a tendencia baixista a maioría dos valores baixan, hai que lembrar que sempre hai oportunidade de atopar algunha compañía cuxo comportamento sexa positivo por diferentes motivos. Por exemplo, a cotización á alza do petróleo propicia aparentemente un descenso nos valores da renda variable, pero tamén suxire que aquelas accións directamente relacionadas coa produción petrolífera sentirán beneficiadas por esta subida. Neste sentido, convén estar sempre “á caza” dos valores que dean sinais de compra nos períodos menos favorables paira os intereses das compañías que cotizan en Bolsa.\nAproveitar os repuntes: o feito de estar ante un proceso baixista non significa que un determinado índice, sector ou valor sempre estea a baixar. Periodicamente prodúcense repuntes que poden ser aproveitados paira realizar algunha compra por parte dos investidores máis avezados, e sacar proveito desta estratexia. Iso supón estar diariamente informado de todo canto sucede na renda variable, así como saber interpretar os sinais que dita o mercado. O gran risco de empregar esta estratexia é que o usuario de Bolsa poida quedar “enganchado” no valor en que tome posicións compradoras.\nOptar por valores sólidos: outra estratexia que pode axudar ao investidor é a de optar por compras selectivas en compañías que teñen una liña de negocio asentada, e presentan unhas contas de resultados realmente saneadas. O motivo é ben sinxelo, xa que estas empresas resisten os períodos baixistas moito mellor que as que non se atopan nunha posición de tesouraría favorable, á parte de que son as que tamén se recuperan mellor cando a Bolsa cambia de tendencia e volve a posicións alcistas. É a típica forma de crear una carteira de valores sólida de face ao medio ou longo prazo, a través de valores selectivos.\nContratar outros produtos financeiros: pódese investir o diñeiro noutros produtos que poidan ofrecer una rendibilidade aceptable antes de volver á renda variable. Neste caso, os depósitos e a débeda pública son as mellores opcións. Os primeiros, porque coas últimas ofertas que están a lanzar os bancos e caixas de aforros pódese obter una rendibilidade superior ao 5% a través de una investimento seguro e en constante evolución. Respecto dos produtos que se derivan da Débeda Pública (bonos, letras e obrigacións), aínda que a rendibilidade non é espectacular, si pode constituírse como una investimento fiable paira os períodos en que a renda variable non pase polos mellores momentos.\nPerigos e vantaxes dunha Bolsa á baixa\nOs riscos que leva ter investimentos na renda variable en períodos baixistas son irrefutables, por iso é polo que os analistas bolsistas recomenden aos seus clientes que extremen precaucións paira non caer en erros poidan facer diminuír o capital investido. Estes son algúns dos problemas que poden acontecer:\nDiminución no capital investido, que pode chegar a ser importante se o período baixista prolóngase durante anos.\nMalas vendas como consecuencia da necesidade de liquidez por parte do investidor.\nParálise no capital investido durante o tempo en que dure esta tendencia.\nMenores oportunidades de investir como consecuencia do aspecto conxuntural en que se atopa a renda variable.\nPola contra, a Bolsa á baixa tamén implica una serie de vantaxes que o investidor debe de ter en consideración con vistas ao futuro, especialmente en operacións a medio e longo prazo:\nCreación e consolidación dunha carteira de valores de face a un prazo maior.\nOportunidade de comprar os títulos dun valor determinado a un prezo máis atractivo, é dicir, máis baratos.\nNalgúns casos pódense atopar auténticas gangas de valores que están sobrevendidos.\nÉ o momento ideal paira seleccionar os valores, e decantarse se polos que mellores resultados financeiros mostren.\nUno dos erros máis comúns, e á vez perigosos, no investimento bolsista é promediar en valores que están a desenvolver una figura claramente baixista. Cando o investidor presenta minusvalías nunha operación, case sempre ten a tentación de comprar máis títulos da mesma compañía a prezos máis baixos co obxecto de promediar e porse en situación de plusvalías pensando en que a compañía remonte o voo na súa cotización. Pode ser que isto suceda así, pero o máis lóxico é que a compañía siga na súa evolución baixista durante máis tempo. Canto? Non se sabe, pero pode ser cuestión de meses, trimestres e mesmo anos.\nO certo é que exercendo esta estratexia -tan normal, por outra banda, nos investidores-, as perdas na renda variable poden pór ao inversionista en posicións moi difíciles, xa que só terá dúas alternativas paira liquidar o problema que se lle presenta: a primeira pasa irremediablemente por vender as accións, co cal as minusvalías se acumularon; a segunda é esperar a que a evolución nos seus prezos mellore substancialmente durante as seguintes datas, o que implica deixar o investimento en mans da lóxica do mercado. É o que se chama vulgarmente “estar enganchado”, é dicir, ter os títulos moi afastados do prezo da compra, una situación que se pode prolongar no tempo.\nbaixista bolsa mercado-gl periodos-gl renda variable


Un equipo formado por bolseiros e profesionais da TIC gravou este martes unha performance contra a explotación sexual que tivo como escenario os escaparates de dous establecementos comerciais no centro da cidade de Lugo. Con esta gravación a Fundación elaborará un vídeo que se proxectará na III Xornada contra a trata: investigación, detección e protección das vítimas organizado pola Rede galega contra a trata o 19 de setembro na Facultade de Humanidades de Lugo.\nA representación deste martes, que partiu das organizacións lucenses Aliad Ultreia, Cáritas Lugo e a Asociación Enriqueta Otero, amosa a una muller de modo insinuante para atraer a atención dos viandantes. Unha vez diante do escaparate, o público observa un cambio de actitude nesta persoa, que pasa a amosarse depresiva e triste, e descóbrese un pano no que se afirma que en Lugo hai trata de persoas e que milleiros de persoas son explotadas sexualmente en España. O obxectivo desta iniciativa é concienciar ós lucenses da situación que viven estas mulleres, que malia que están asociadas a unha imaxe de sensualidade e luxuria agochan detrás un mundo oculto de sufrimento e explotación.\nInvestigación, detección e protección\nO congreso do 19 de setembro, no que se proxectará o vídeo elaborado pola TIC,centrarase na detección da trata con fins de explotación sexual e a intervención coas vítimas. O programa conta coa participación de expertos que falarán sobre o proceso da trata e a daqueles indicadores que axudan a súa detección sen deixar de lado as experiencias de traballo con mulleres. Está prevista a participación de xuristas, de representantes da U.C.O. (Unidade Central Operativa da garda civil), de Greta (Grupo transfronterizo sobre tráfico ilegal e inmigración de persoas), do mundo académico e de diversas organizacións de ámbito nacional e internacional que traballan coas vítimas.\nO encontro ten vocación práctica para ofrecer ferramentas útiles e axeitadas que poidan ser usadas polos diferentes axentes sociais. Forman parte da Rede galega contra a trata dez entidades de ámbito social: Alidad-Utreia Lugo, Cáritas Lugo, Cáritas Ourense, ACCEM da Coruña, Adoratrices de Ourense, Asociación Faraxade Vigo, Médicos do Mundo Galicia, Oblatas de Ferrol, Oblatas de Santiago e Ecos do Sur da Coruña así como a investigadora Silvia Pérez Freire.\nMáis de 125 convenios\nA colaboración da Fundación forma parte do convenio con Aliad Ultreia, unha das asociacións que formanparte da Rede galega contra trata. Deste xeito xa son 126 organizacións as que manteñen acordos de colaboración coa TIC. A súa finalidade é proporcionar prácticas ós bolseiros da Escola de Imaxe e Son (EIS) en escenarios reais e difundir o labor social, deportivo ou de promoción da provincia que desenvolve o tecido asociativo da provincia.


Ciclo de conferencias 150 aniversario do Combate de El Callao\nActualizado 29/04/2016 00:00\nCo gallo do 150 aniversario do Combate de El Callao, o Museo de Pontevedra coa colaboración do Museo Naval, celebra un ciclo de conferencias en torno a este tema do 3 ao 5 de maio no salón de actos do Sexto Edificio ás oito da tarde. A entrada é libre ata completar aforo.\nO Museo ofrece aos seus visitantes desde 1946, na planta baixa do Edificio García Flórez (actualmente en proceso de remodelación), unha reconstitución da Cámara da fragata Numancia, realizada segundo planos da época e con mobiliario e obxectos procedentes dela. Esta fragata acoirazada, a máis moderna do seu tempo, participou decisivamente no bombardeo do porto peruano de El Callao (2 de maio de 1866) como buque insignia desde o que Casto Méndez Núñez (Vigo, 1824-Pontevedra, 1869) mandou a escuadra do Pacífico.\nA conmemoración no ano actual do 150 aniversario dese acontecemento propicia a celebración dun ciclo de conferencias no que reputados especialistas reflexionan sobre o contexto xeopolítico no que se produciu ese episodio bélico, acerca del como fito en si mesmo e finalmente arredor das especiais circunstancias que concorren na execución e nos cometidos da fragata Numancia, o primeiro buque do seu xénero que deu a volta ó mundo.\nEDUARDO REY TRISTÁN: “Das tebras de Bolívar ao hispanismo de Rodó. As relacións entre España e América Latina no século XIX”.\nJOSÉ MANUEL CASTAÑO GARCÍA: “A volta ó mundo da fragata Numancia”.\nMARCELINO FERNÁNDEZ GONZÁLEZ: “O combate de El Callao”


O Concello programa novas sesións de animación á lectura na Biblioteca Municipal | Concello de Lugo\nO Concello programa novas sesións de animación á lectura na Biblioteca Municipal\nCarmen Basadre adiantou as novas sesións, que terán lugar o 14 e 28 de xuño ás 18:30 horas, e o 5 e 19 de xullo, a partir das 12:00 horas\nA Concelleira de Cultura, Turismo, Xuventude e Promoción da Lingua, Carmen Basadre, adiantou este venres as novas sesións, organizadas pola entidade local, de animación á lectura, para os vindeiros meses de xuño e xullo, que acollerá a Biblioteca Municipal.\nO vindeiro xoves, 14 de xuño, Trinke-Trinke Teatro conducirá a actividade Paxariños, que levará aos cativos e cativas, de 0 a 3 anos, ata un xardín, no que hai un niño, e no niño un ovo. A banda sonora deste contacontos é obra orixinal do compositor coruñés Tito Barbeito.\nPara o xoves 28 de xuño, está preparado o espectáculo Cantamos? de Luis Vallecillo, que, se o tempo o permite, se realizará no exterior da biliboteca. Trátase de divertidas cancións-conto cun aire rock e blues en lingua galega para que os nenos e nenas, a partir de 3 anos, canten e bailen.\nXa en xullo, o día 5, os pequenos e pequenas a partir de 6 anos poderán gozar co obradoiro Deseño de bolsas/mochilas para lectores, da man de O Faiado de Nin, no que dar renda solta á imaxinación personalizando unha bolsa con deseños relacionados co mundo dos libros.\nPara rematar, o 19 de xullo, Dani Viéitez e Iria Iglesias conducirán a actividade O raposo Rufo, que se basa na colección de libros que leva este mesmo nome, cun contacontos que se tratan valores como a reciclaxe, a alimenación ou a natureza e o seu coidado. Está destinado a nenos e nenas de máis de 3 anos.\nAs entradas son de balde, pero dado que a capacidade é limitada é necesario retirar as invitacións a partir das 10:30 horas do luns da semana da actuación correspondente, máximo dúas por persoa, agás para a sesión do 28 de xuño. As sesións de xuño serán ás 18:30 horas, e as de xullo, ás 12:00 horas.


Galicia Confidencial (GC) - Información sobre Fitur\nFitur distingue ás mellores casetas, entre elas a de Turismo de Galicia\nA Feira Internacional de Turismo celbra este ano a súa 42ª edición.\nCampaña de promoción das Cidades Patrimonio da Humanidade e Turespaña en Europa, América e Asia\nA Deputación de Pontevedra en Fitur pon todo o seu potencial no atractivo das Rías Baixas\nNun acto celebrado na caseta de Turespaña, Pontevedra puxo sobre a mesa todo o que a diferenza do resto de España, como as súas paisaxes, a súa gastronomía, e sobre todo "as súas xentes".\nO presidente da Deputación, José Tomé, ve inexplicable que a Xunta reclamase asentos na primeira fila para un acto do ente provincial.\nA provincia de Pontevedra, premiada en Fitur como o destino de máis calidade en España\nCincuenta actos na caseta da Xunta en Fitura despois das 'baixas' de Vigo e Deputación\nA presidenta da Deputación de Pontevedra, Carmela Silva, criticou a indicación de reservar cinco asentos na primeira fila para representantes da administración autonómica, e afirmou que non aceptarían sentar nesa zona preferente a "xente que probablemente sexan candidatos nas seguintes eleccións municipais".\nA Xunta aposta polo Xacobeo como principal reclamo para atraer turistas a Galicia\nO Goberno galego volve a Fitur coa idea dun "Camiño de Santiago como eixo central" da oferta turística do país.\nA Xunta acusa á Deputación de Pontevedra de romper "a unidade de Galicia" en Fitur\nA directora de Turismo de Galicia, Nava Castro, declarou que "participar no espazo da Xunta é unha opción, pero temos que ter un mínimo de cortesía institucional e respectar os formatos e os tempos".\nO programa 'Elixe Galicia', recoñecido como mellor produto de turismo activo en 2021\nO galardón concédeno a Feira Internacional de Turismo (FITUR) e a revista Aire Libre.\nInterRías constata en Fitur a fortaleza do sector turístico para acelerar a reactivación do mercado\nA empresa foi distinguida cun dos premios 'Comprometidos co Turismo Sustentable' outorgados pola revista Aire Libre.\nOferta de travesías náuticas, trens turísticos e rutas a pé para pechar a caseta de Galicia no último día de Fitur\nA Xunta asegura que Galicia "acertou coa formulación" á hora de expor cuestións como o seguro covid ou as iniciativas de dinamización.\nA Xunta reivindica Galicia como destino seguro\nPide o apoio do Executivo central ao Xacobeo e avoga pola reactivación das feiras e o sector termal.\nA Xunta reclama aos guías turísticos como embaixadores de Galicia en Fitur\nA axuda a estes profesionais tamén está presente no plan de choque para o sector, que conta con axudas directas de 3,6 millóns de euros a axencias de viaxes e operadores de turismo.\nFeijóo convida aos turistas a vir a Galicia, "o lugar máis seguro do mundo" ante a covid\nConvida á "humanidade" a visitar "o córner de Europa"\nO concello olívico lanza unha campaña de promoción da cidade en Fitur.


I concurso de relatos curtos PREMIO TORIBIO bases - FAPA OURENSE\nUsted está aquí: Inicio / Blog / I concurso de relatos curtos PREMIO TORIBIO bases\nI concurso de relatos curtos PREMIO TORIBIO bases\nBases do concurso de relatos curtos PREMIO TORIBIO\nO concurso literario desenvolverase baixo as seguintes BASES.\nUnha vez pechado o prazo de entrega, os traballos valoraranse por un XURADO, creado con tal fin no propio centro, que lerá os escritos presentados e escollerá os premiados.\nOs escritos presentaranse impresos en papel DINA4, preferentemente asinados baixo pseudónimo e nun sobre pechado que inclúa o nome e curso do alumno /a que participe. En caso de que o departamento de Galego o solicite o traballo pode tamén ser presentado baixo o nome real do alumno/a. Poderanse entregar ós docentes de galego ou ben na Conserxería do Centro.\nPoderán participar nel TODOS OS ALUMNOS/AS de secundaria do centro presentando textos manuscritos ou mecanografados en formato dixital (Word ou similar)\nO prazo de presentación dos traballos iniciase coa convocatoria do concurso.\nO xurado destacará dous traballos pola súa calidade, designando un como PRIMEIRO PREMIO, e outro como SEGUNDO PREMIO. Sinalará tamén aqueles TRABALLOS DESTACADOS pola súa calidade.\nPara valorar os traballos formarase un XURADO que estará composto por 5 membros:\n1 PRESIDENTE: Elixido polo equipo de organización, que actuará tamén como enlace entre a organización local e o equipo provincial.\n1 SECRETARIO DE MESA: Elixido pola ANPA. Elevará acta das deliberacións do xurado e realizará as notificacións necesarias\n2 VOGAIS Elixidos entre o profesorado do Centro\n1 VOGAL Elixido entre o alumnado.\nA composición nominal do xurado recollerase nun acta elaborada polo secretario que terá carácter público, dándose a coñecer os membros dos mesmos no taboleiro de anuncios do Centro e nas distintas notificacións e resolucións que o xurado poida emitir.\nO xurado reunirase, a chamamento do seu presidente, para valorar os traballos presentados e elixir os gañadores do certame. Todos eles recibirán os traballos a valorar, estas bases, así e como calquera outro documento que resulte pertinente.\nDados os condicionamentos legais, e sendo necesaria a autorización dos pais dos concursantes para poder publicar os traballos dos alumnos/as menores de idade, a lista de traballos destacados presentarase xerarquizada (por orde de preferencia) indicando se os traballos elixidos poderían optar ao primeiro ou segundo premio ou este debería considerarse deserto. Así, no caso de que algún dos traballos premiados tivese que ser retirado, a organización poderá cambialo por outro, na orde determinada polo xurado, e respectando o nivel de calidade esixido polo mesmo para optar aos premios.\nOs premios do certame serán os seguintes:\nPRIMEIRO PREMIO: Tableta Dixital de primeira marca e pantalla de 10”. Participación, representando o seu Centro Educativo na fase provincial do concurso (pendente de formalizar) Publicación do traballo en libro electrónico que se pode descargar na plataforma AMAZON.\nSEGUNDO PREMIO: Lector de libros electrónicos. Participación, representando o seu Centro Educativo na fase provincial do concurso (pendente de formalizar) Publicación do traballo en libro electrónico que se pode descargar na plataforma AMAZON.\nA participación no concurso, supón a cesión de balde dos dereitos de publicación e difusión dos traballos presentados, en favor da organización, limitando esta cesión ás publicacións físicas e ou electrónicas recollidas nas bases do concurso, tanto na súa fase local, coma na provincial.\nOs participantes menores de 16 anos precisarán o permiso dos seus pais para a cesión de ditos dereitos. Este permiso será solicitado pola organización unha vez coñecida a decisión do xurado e antes da súa publicación. De non ser asinado, suporá a retirada do traballo do concurso.\nA participación no concurso supón a total aceptación das bases, aceptando os concursantes a interpretación das mesmas por parte da organización.


De feito estamos construíndo ferramentas que nos axuden no proceso de despatriarcalización da sociedade, onde imos a carón das organizacións feministas, e no proceso tamén necesario de despatriarcalización da nosa organización: a aprobación do “Consello para a Pulsión feminista en Anova” é unha mostra da nosa vontade colectiva de camiñarmos nesa dirección.\nAgora, diante dun proceso electoral que esta organización vive como un elo máis do proceso de ruptura que dea paso aos necesarios procesos constituíntes, desde a Área de Acción Feminista queremos compartir coas compañeiras e compañeiros as seguintes reflexións e anhelos:\n1ª Anova está participando na construción da unidade da esquerda que faga posible o cambio de réxime. Son moitas as cousas que está achegando a nosa organización neste proceso (nova cultura política, novas alianzas, estratexias de acumulación de forzas, nova praxe e novo discurso independentista...). Agora imos pedirlle a esta organización un esforzo colectivo por achegar a estes espazos de ruptura en construción todos aqueles ingredientes que fagan posible que estes procesos actúen como acelerantes do proceso de despatriarcalización da nosa sociedade. Nas mareas, nas asembleas cidadás, nas alianzas partidarias... a militancia de anova, ademais de condenar as actitudes machistas máis recoñecibles, debe comprometerse a favorecer e potenciar a participación e visibilización das mulleres nestes procesos, cuestionando tempos, espazos e xeitos que poñan barreiras a esta participación. O noso criterio debera ser que aqueles espazos de participación cidadá onde as mulleres non participen, deberan considerarse espazos con déficit democrático, polo tanto imposibilitados para transformar as institucións e abrir un novo ciclo histórico. Imos a por uns concellos constituíntes, as mulleres somos o 50 % da poboación. Traballar nese obxectivo é unha cuestión de democracia.\n2ª Anova representa un novo xeito de estar e participar en política, debemos instruírnos colectivamente e practicar o activismo dos coidados. Por exemplo, o bo trato nas relacións entre as persoas das distintas correntes, o coidado coas demais persoas para que estas se sintan cómodas cando decidan expresar unha opinión e non teñan que ter medo a ser menosprezadas. Queremos que toda a xente que participe nesta andaina sinta que está arroupada e se produza, na medida do posible, un ambiente de cooperación e solidariedade. Todo isto sendo conscientes de que as actitudes tóxicas, estratexias destrutivas e os ataques ao proceso, se van dar, pero desde anova debemos coidar os espazos, os tempos e as necesidades das persoas que participan connosco, como o mellor antídoto ante estas actitudes e ataques. As mulleres vimos historicamente, como colectivo, desenvolvendo ese papel de coidadoras e mediadoras, que sostiveron a vida ata os nosos tempos. anova como organización debe esmerarse en coidar a vida deste proceso en marcha, consciente das dificultades para encaixar todas as pezas, onde se precisan prácticas de escoita, respecto e mediación.\n3ª A participación cidadá vai construír nos próximos meses estratexias e programas para expulsar das institucións ás políticas do roubo e destrución do ben común. Para volver a ter futuro precisamos que estas institucións sentidas como as máis achegadas á cidadanía, se incorporen desde o mes de maio ao proceso de acumulación de forzas para a ruptura democrática.\nNeste ámbito local é onde Anova vai atopar as mulleres máis activas: no movemento veciñal, nas AMPAS, na defensa do territorio... alí onde haxa que coidar da vida, quer dicir, onde haxa traballos de coidado das persoas e da natureza. Debemos, pois, nestes procesos de participación popular, construír concellos centrados na defensa e coidado da vida, que teñan logo a súa centralidade posta nas persoas e na natureza, nas súas necesidades de alimento, vivenda, saúde, afectos... De aí sairán as políticas de igualdade, conciliación, defensa do territorio e medios de subsistencia, de servizos públicos e unha nova cultura do espazo e do tempo que tanto precisamos.\nConfiamos en que a organización que estamos a construír entre todas e todos vai ser capaz de asumir e de cumprir estes obxectivos.\nGaliza, xaneiro de 2015


Visita de Álvaro. Charla "Muíños e Regatos"\nEste curso tivemos a inmensa sorte de recibir na nosa escola a Álvaro (Asociación de veciños de Chapela e Comunidade de Montes de Teis). Para realizar unha charla cos pequenos/as, que se completará con outra para os adultos/as, dende a escola de familias, e unha ruta guiada polos muíños do Pugariño; que incluirá unha limpeza simbólica por parte dos cativ@s, para sensibilizalos no coidado do seu entorno.\nAs charlas teñen como obxectivo dar a coñecer o patrimonio etnográfico que temos (Río Pugariño), e coñercer a situación de deterioro e a grave contaminación por residuos que sofren os ríos cercanos á cidade. Ademais de falar da importancia que tiveron os muiños na formación das costumes, das cancións, do folclore e da cultura galega.\nPublicado por Tegriña ás 19:03 Ningún comentario:\nEtiquetas: coelliños, peixiños, pitiños\nPan con romeu\nAntes das vacacións de Semana Santa na aula dos pitiños/as aproveitamos un dos recursos que temos na nosa horta, o romeu, para facer un bolo de pan aromatizado, engadimos tamén, auga, lévedo, fariña, un chisquiño de sal e outro de azucre. Unha actividade que encantou aos pequenos/as e nós deixou de fariña ata as orellas.\nPublicado por Tegriña ás 17:01 Ningún comentario:\n" Con pés de landra", así se titula o proxecto de Voz Natura, que realizou Chus, e que depositou nas miñas mans, como un tesouro. O luns, 25 de maio, esta frase cobrou vida da man dunha fermosa iniciativa " O Bosque dos nen@s". Proxecto que nace no Monte Galiñeiro, grazas a Comunidade de Montes de Vincios, e que ten como obxectivo concienciar e educar aos máis pequenos/as no coidado do noso medio ambiente, para que desastres como os incendios do ano 2017 non volvan a suceder.\nSerá un espazo de 6 hectáreas que a Comunidade de Montes de Vincios vai adicar a que tod@s aquelas nais e pais que queiran celebrar o aniversario ou nacemento dun pequen@, plantando unha árbore, poidan facelo aquí.\nDeste xeito os pequenos/as da nosa escola dirixiron os seus pés pequeniños/as para deixar a súa pegada, plantando dous carballos da nosa escola, que darán fermosas landras, un castiñeiro, unha nogueira, e unha cerdeira... grazas Chus por abrirnos camiño.\nPublicado por Tegriña ás 13:20 Ningún comentario:\nVisita de Jacobo\nO venres, 29 de marzo, Jacobo (amigos da Terra), visitou a nosa escola para construir cos pequenos/as un hotel de bichos, un por cada aula. Resultou unha mañá do mais entretida, disfrutamos do noso patio, do sol, do contacto con diferentes materiais, obxectos, dos nosos compañeiros/as, e sentimos nas nosas mans a importancia do feito por un mesmo/a. Gracias Jacobo.\nPublicado por Tegriña ás 12:20 Ningún comentario:\nO venres, 15 de febreiro, Jacobo (Amigos da Terra), visitou a nosa escola para facer cos pequenos/as sementeiros de leituga, tomate, perexil, berenxena e pemento. Os nenos/as disfrutaron do contacto coas sementes, a terra, o sol e a natureza no noso patio.\nPublicado por Tegriña ás 18:55 Ningún comentario:\nXa temos o resultado da primeira colleita na horta, unha rica ensaladiña de escarola que degustamos no primeiro proceso de natureza do ano. Ademais da nosa escarola, os pequenos/as decidiron que podiamos botarlle millo, tomate, queixo, cogombro, pavo, mazá e olivas.\nPublicado por Tegriña ás 18:35 Ningún comentario:\nTraballo de entutorado e rareado na horta das sete lúas\nDurante estes días estivemos a traballar no entutorado das fabas e rareamos os bancais.\nPublicado por Tegriña ás 18:12 Ningún comentario:


Física e Química en Ribadeo _: Enfocando xa a Galiciencia 2015\nEnfocando xa a Galiciencia 2015\nAtopo na rede a seguinte información (que completo con ligazóns):\nFeira científica de Galicia\nmércores, 18 de novembro de 2015 ata venres, 20 de novembro de 2015\nA Galiciencia é a maior feira científica de Galicia. Está patrocinada pola Consellería de Economía e Industria e a Fundación Española para a Ciencia e a Tecnoloxía (Fecyt) e celebrarase no Parque Tecnolóxico de Galicia-Tecnópole os días 18, 19 e 20 de novembro de 2015. A estrela da feira é a exposición de proxectos de investigación e innovación presentada por equipos de estudantes de todas as idades, desde Primaria ata Bacharelato, acompañados polos seus profesores. Arredor dela, organizaranse tamén actividades paralelas, como obradoiros e espectáculos, relacionadas co Ano Internacional da luz e das tecnoloxías baseadas na luz.\nO obxectivo principal da Galiciencia é servir de punto de encontro para rapaces e rapazas con ideas innovadoras. A posta en práctica do método científico, o traballo en equipo e o desenvolvemento de habilidades para expoñer os seus proxectos ao público son algunhas das aptitudes que os participantes melloran grazas a esta actividade.\nDesde mediados do mes de abril ata final do curso escolar organizaranse tamén cursos especializados para profesores en centros de toda Galicia, co obxectivo de capacitalos no método científico, de maneira que poidan apoiar os seus alumnos na preparación de proxectos para participar tanto na Galiciencia como noutros certames. As inscricións neste curso, que terán lugar en horario de tarde, xa están abertas\nCURSO PARA PROFESORES:\n¿Pode un alumno investigar? A resposta é que sen dúbida si. O curso ten como obxectivo ofrecer ao profesorado unha formación específica para introducir a investigación na aula como ferramenta educativa. De carácter eminentemente práctico, reproduciremos todo o proceso investigador asumindo o rol de alumnos a medida que introducimos os contidos relativos a cada un dos aspectos implicados na tarefa investigadora.\nAínda que a percepción social da investigación está moi ligada aos ámbitos científico e tecnolóxico, a investigación pode integrarse en calquera materia, polo que o curso está aberto ao profesorado de todas as áreas.\n1. ¿QUE ENTENDEMOS POR INVESTIGAR?.\nA percepción de alumnos e profesores non sempre é a mesma.\nÉ necesario coñecer as ideas preconcibidas dos estudantes antes de iniciar proxectos de investigación.\n2. ¿QUE É UN TRABALLO DE INVESTIGACIÓN?.\nEn moitas ocasións non se ten unha idea clara. Presentaremos os distintos tipos de proxectos e os enfoques metodolóxicos que implican.\n3. A MIÑA PRIMEIRA INVESTIGACIÓN. O MÉTODO CIENTÍFICO.\nTodos os alumnos dos últimos cursos da ESO e Bacharelato coñecen a nivel teórico o método científico. Pero poucos deles o aplicaron. Antes de iniciar un proxecto, é interesante desenvolver “pequenas investigacións” que se levan a cabo nunha a sesión e permiten que o alumno adquira as destrezas básicas do investigador.\n4. SELECCIÓN DE IDEAS PARA A REALIZACIÓN DE PROXECTOS.\nSen dúbida, un dos aspectos máis críticos á hora de levar a bo porto un traballo é que o tema sexa o adecuado. Por isto, valoraremos as problemáticas asociadas á elección.\n●Que se axuste ás capacidades e coñecementos previos dos alumnos.\n●Esperte interese e curiosidade.\n●Dispoñamos dos recursos necesarios.\n●Sexa viable tecnicamente.\n●Ofreza resultados cuantificables.\n5.¿COMO SE ESTRUTURA O TRABALLO DE INVESTIGACIÓN EN SECUNDARIA?\nA grandes trazos, e con pequenas modificacións en función da área de coñecemento, existe un modelo xeneralizado a seguir. Veremos que implica cada apartado cando o adaptamos a os nosos alumnos.\n3. Metodoloxía (material e métodos).\n3.1.-Asignación de significado e determinación dos valores e/ou categorías para as variables independentes.\n3.2.-Deseño de utensilios experimentais e/ou dos documentos de recollida de información.\n3.3.-Deseño do traballo de campo, documental e/ou de laboratorio.\n3.4.-Desenvolvemento do traballo de investigación e recollida de datos.\n4. Resultados e discusión.\n6. ¿QUE FUNCIÓNS TEN O TITOR?.\nA principal responsabilidade do profesor é a dirección dos proxectos, e para isto é fundamental ter claras as funcións que lle corresponden e como afrontar as situacións que se van presentando a medida que avanza o proxecto. Analizaremos o difícil equilibro alumnos-titor e acoutaremos funcións.\n7. EXEMPLO DE PROXECTOS XA REALIZADOS.\nSen dúbida, é de gran axuda dispoñer de modelos xa existentes. Veremos traballos xa finalizados e presentados a concursos e feiras que nos permitirán realizar unha análise crítica e valorar as problemáticas máis habituais que se producen durante a redacción da memoria.\n8. ¿E AGORA QUE FACEMOS CON EL?.\nSe queremos aproveitar todas as posibilidades educativas de embarcarnos nun traballo de investigación, debemos transmitir aos nosos alumnos a importancia de compartir o coñecemento e de saber comunicar o noso traballo. Para isto, dispoñemos da opción de presentalo tanto a concursos como a Feiras Científicas.\n8.1. PRESENTACIÓN A CONCURSOS.\nExisten gran cantidade de concursos aos que presentar o traballo. Presentaremos os principais existentes neste momento. 8.2.AS FEIRAS CIENTÍFICAS. GALICIENCIA.\nSen dúbida, unha das experiencias máis enriquecedoras para os estudantes é presentar o seu proxecto nunha feira científica. Para a participación, hai que preparar distintos aspectos, que van desde o deseño do stand á defensa oral. Como parte das actividades do curso, prepararemos o noso stand a escala e veremos as dificultades que implica para un alumno a defensa oral do proxecto.\n●Preparación do proxecto.\n●Redacción memoria e da documentación de inscrición.\n●Defensa oral de proxectos.\n●Galiciencia, unha oportunidade única para os nosos alumnos.\nO curso é coordinado por David Ballesteros, profesor e titor de máis de 110 traballos de investigación levados a cabo por estudantes de secundaria de entre 12 e 18 anos durante os últimos 15 anos. Colaborador habitual do Parque Tecnolóxico de Galicia en proxectos de divulgación científica para mozos, é tamén socio activo de MAGMA, entidade que promove a investigación entre os mozos e que organiza a maior feira científica para mozos de España: A “Exporecerca Jove”. Contará coa colaboración como docentes de profesores cunha ampla experiencia educativa e no desenvolvemento de proxectos de investigación con estudantes.\nDuración: 6 horas (3 horas/día).\nPúblico: Docentes de Primaria/Bacharelato/Secundaria/FP.\n¿Cando e Onde?\nLugar - Datas - Centro/Entidade\nSan Cibrao das Viñas 13-14 abril Tecnópole\nCelanova 20-21 abril IES de Celanova\nCastro Caldelas 27-28 abril CPI Virxe dos Remedios\nLugo 4-5 maio IES Xoán Montes\nSarria 6-11 maio IES Xograr Afonso Gómez de Sarria\nRibadeo 12-18 maio IES Dionisio Gamallo\nFerrol 19-20 maio IES Ferrol Vello\nPontedeume 25-26 maio IES Fraga do Eume\nVilagarcía 1-2 xuño IES Castro Alobre\nLalín 3-4 xuño IES Laxeiro\nVigo 8-9 xuño IES Santo Tomé de Freixeiro\nSantiago 10-11 xuño IES Rosalía de Castro\nE, relativo ás Galiciencias e á formación sobre proxectos de investigación, máis info.\nEtiquetas: Educación, Feira de ciencia, Novas\nAnunciando a feira: XXI Feira da Ciencia de Ribadeo\nActividades para a Eclipse de Sol de 2015 en Ribadeo\nFallo do XVI Premio Luis Freire de Investigación C...


Editorial Galaxia | Hoxe comeza o Congreso Internacional "Rosalía no século XXI. Unha nova ollada"\nHoxe comeza o Congreso Internacional "Rosalía no século XXI. Unha nova ollada"\nO Consello da Cultura Galega presentou onte o detalle do programa do congreso -presencial e virtual- internacional que dedicará do 28 de febreiro ao 27 de xullo á figura e á obra de Rosalía de Castro (1837-1885) baixo o título "Rosalía no século XXI. Unha nova ollada". Serán cinco sesións coa participación dos máis destacados expertos nacionais e internacionais na obra rosaliana, ampliadas a través da proxeción virtual aberta a comunicacións libres, difundidas na web institucional www.consellodacultura.org, que ofrece, asemade, outros recursos como o facsímile da primeira edición de "Cantares Gallegos", un roteiro e un directorio de rosalianistas. En 2013 cúmprense 150 anos da publicación en Vigo (1863-2013) de "Cantares Gallegos", obra auroral e determinante para o Rexurdimento das letras galegas. Ramón Villares lembrou o congreso rosaliano celebrado en 1985, no que tamén tiña participado a institución que preside, e falou dunha liña de continuidade, que se proxectará tamén nas xornadas a celebrar en outubro no Instituto Cervantes en Madrid e en novembro na Universitat de Barcelona. "Trátase agora de mostrar a vixencia de Rosalía desde unha perspectiva multidisciplinar", dixo Rosario Álvarez, vicepresidenta e membro do comité organizador, integrado tamén por Anxo Angueira, Dolores Vilavedra e María do Cebreiro Rábade.\n28 febreiro: "Rosalía de Castro ante os procesos de cambio social e cultural do sécuclo XIX". Coordina: María do Cebreiro Rábade, do Grupo de Investigación "Rosalía de Castro" da USC.\n21 marzo: "Do privado ao público: a configuración da Rosalía escritora". Coordina: Dolores Vilavedra, profesora de Literatura Galega da USC.\n25 abril: "Cara a unha intrerpretación global de Rosalía: hermenéutica, fontes e edición". Coordina: Anxo Angueira, profesor de Filoloxía Galega da Universidade de Vigo.\n30 maio: "Rosalía no contexto internacional: paralelismos e influencias; difusión e actualidade". Coordina: Rosario Álvarez, vicepresidenta do Consello da Cutlura Galega.\n27 xuño: "Rosalía XXI á luz dos novos paradigmas críticos". Coordinan: Helena González, profesora de Literatura Galega da Universitat de Barcelona, e Dolores Vilavedra, profesora de Literatura Galega da USC.\nEn total, once conferencias, cos seus correspondentes retrucantes, nove mesas redondas (un coordinador e, xeralmente, tres convidados), un recital o 21 de marzo a cargo de nove poetas galegas e medio centenar de relatores e relatoras convidados expresamente.\nEntre os panelistas figuran: Carme Hermida, Henrique Moteagudo, Carmen Pérez Pais, Arturo Leyte, Ana Luna, Helena González, María Jesús Lama, María López Sández, María Reimóndez e Alex Alonso.\nOs participantes son estudiosos e investigadores das tres universidades galegas, doutras universidades españolas (Barcelona, Madrid, Granada, Huelva…), doutras universidades europeas (Reino Unido, Alemaña…) e americanas.\nTrátase, dixo Rosario Álvarez, de investigadores consagrados, cunha longa traxectoria de traballos rosalianos e obras de referencia neste campo, xunto cunha forte presenza de investigadores máis novos, que achegan olladas renovadoras, e de especialistas en distintos campos, non só desde o puramente literario (historia da ciencia e do pensamento, migracións, historia da prensa e da edición, etc.), senón tamén desde o campo da teoría e historia literaria, perspectivas desde fóra do ámbito estrito da literatura galega.\nA vicepresidenta do Consello da Cultura Galega precisou os tres obxectivos principais do congreso.\n-Mostrar a vixencia de Rosalía no século XXI e dar continuidade ao seu coñecemento e aprecio, por parte de galegos e non galegos de todas as xeracións.\n-Acoller e poñer de relevo as novas olladas e novas perspectivas de análise que se foron producindo nas últimas décadas, despois do Congreso Internacional sobre Rosalía de Castro e o seu tempo (1985), no que tamén participou o Consello da Cultura Galega.\n-Estimular novos enfoques, novas olladas, novas lecturas e removar o interese pola obra rosaliana. En definitiva, facer avanzar o seu coñecemento.\nNa web www.consellodacultura.org cóntase xa con diferentes recursos manexables e descargables, entre os que sobresae o facsímile interactivo da primeira edición de "Cantares Galegos" e un roteiro polos lugares que marcaron a biografía de Rosalía. Manuel Gago, director de www.culturagalega.org, o portal cultural do CCG, destacou tamén o directorio de estudiosos da autora de "Follas Novas" e o documental "Pelerinaxe do Patronato Rosalía Castro os lugares rosalianos". Este é un documento excepcional, recuperado e difundido pola Fundación Caixa Galicia, El Progreso e Diario de Pontevedra. Trátase da testemuña audiovisual máis antiga sobre o galeguismo.


Inicio/Concellos/Quiroga aproba o plan de actuación para o risco de rotura da presa de Sequeiros\nA Corporación Municipal aproaba por unanimidade en pleno o Plan de Actuación Municipal para o risco de rotura da presa de Sequeiros. Este acordo tomábase na sesión celebrada o 16 de novembro. O citado plan xa contaba coa homologación da Comisión Técnica Permanente do Servizo de Prevención e Análise de Riscos da Xunta de Galicia.\n“Este Plan de Actuación Municipal ten a finalidade de conseguir a máxima protección para a poboación que se atopa nas zonas inundables e, no posible, reducir os danos que poidan producirse nos bens e servizos esenciais, de acordo cos medios e recursos locais dispoñibles plenamente integrados na organización do Plan Especial de Protección Civil ante o risco de Inundacións en Galicia”, tal e como informa o Concello de Quiroga,\nA partir de agora o proceso continúa coa publicación do plan no Diario Oficial de Galicia no Boletín Oficial da Provincia (BOP), que se pode consultar no taboleiro de anuncios do concello. A súa aplicación implica “avisos á poboación afectada, cortes e control de estradas, establecemento de puntos de encontro ou afastamento, procedementos de evacuación e asistencia sanitaria e social; polo que implica a actuación dos GES, da Garda Civil, da Policía Local e dos grupos locais de apoio técnico, loxístico e de seguridade”.\nO plan que considera tres fases diferenciadas a de pre-emerxencia, emerxencia e volta á normalidade, sería aplicable ás poboacións e lugares habitados pertencentes ao Concello de Quiroga que estean situadas en zonas afectadas pola inundación: Os Novais, A Barca do Castelo, Quiroga, Espandariz, O Nocedo, Parada de Lor, O Freixeiro e todas as casas illadas que se atopan na marxe dereita do río Sil e do río Quiroga).\nNo caso do risco de inundación por rotura de presa, a medida mais eficaz é o afastamento ou evacuación, de forma áxil e ordenada. Polo que o plan contempla once puntos seguros de evacuación, así como a ruta a seguir para chegar a eses puntos – o Centro Social dos Novaes, a Capela de Caspedro, A praza de San Xulián de Arriba, a praza de Pacios de Mondelo, o antigo cárcere de Quiroga, a adega do Mané (Quiroga), o almacén de Caurelor (Espandariz), a curva do Cereixal (Nocedo), a praza das Covas, o camiño da serra en Parada do Lor e o acceso a Santa Andrea -. No plan tamén se contemplan cinco locais que poderían acoller á veciñanza en caso de ter que permanecer evacuada (os locais sociais dos Novaes, Campos de Vila, A Ermida e Lamas de Lor e a antiga cárcere de Quiroga).\nconcello medidas plan actuación municipal pleno presa Quiroga risco rotura Sequeiros